กมธ.ส่ง สนช.วันนี้ยกเลิกยึดใบขับขี่ รองรับใบขับขี่ดิจิทัล
บังคับใช้หลังประกาศราชกิจจา 120 วัน,พล.ต.ต.เอกรักษ์ ลิ้มสังกาศ รองผู้บัญชาการกองบัญชาการศึกษา (รอง ผบช.ศ.) ในฐานะคณะทำงานแก้ไขกฎหมายจราจร สำนักงานตำรวจแห่งชาติ เปิดเผยถึงความคืบหน้าการแก้ไขกฎหมาย พ.ร.บ.จราจรทางบก,ปี 2522 มาตรา 140 ยกเลิกการเรียกเก็บใบอนุญาตขับขี่เพื่อรองรับการใช้ใบอนุญาตดิจิทัลของกรมการขนส่งทางบก ว่า หลังจากที่ประชุมสภานิติบัญญัติแห่งชาติ (สนช.) เห็นชอบหลักการแล้ววันที่ 17 ม.ค. ที่ผ่านมา พร้อมกับให้ตั้งคณะกรรมาธิการวิสามัญพิจารณาร่างแก้ไขกฎหมายฉบับดังกล่าวให้แล้วเสร็จภายใน 45 วัน นับตั้งแต่วันที่แต่งตั้งคณะกรรมาธิการนั้น ขณะนี้คณะกรรมาธิการชุดดังกล่าวได้พิจารณาเสร็จสิ้นแล้ว เตรียมนำเสนอที่ประชุม สนช.เพื่อพิจารณาลงมติเพื่อใช้เป็นกฎหมาย วันที่ 21 ก.พ.นี้ จากนั้นจะนำร่างกฎหมายฉบับดังกล่าวประกาศลงในราชกิจจานุเบกษา มีผลบังคับใช้ภายใน 120 วันนับแต่วันที่ประกาศ,รอง ผบช.ศ. กล่าวว่า การเสนอแก้ไขกฎหมาย พ.ร.บ.จราจรทางบก ปี 2522 มาตรา 140 มีสาระสำคัญดังนี้ ให้ สตช. และกรมการขนส่งทางบกแลกเปลี่ยนข้อมูลข่าวสารผ่านระบบออนไลน์เกี่ยวกับงานทะเบียนรถยนต์ ใบอนุญาตขับขี่ ประวัติผู้ขับขี่ เพื่อความสะดวกรวดเร็วในการตรวจสอบข้อมูล ช่วยให้การบังคับใช้กฎหมายมีประสิทธิภาพมากยิ่งขึ้น นอกจากนี้ยังเป็นการรองรับการใช้ใบอนุญาตขับขี่แบบดิจิทัล ของกรมการขนส่งทางบก ผ่านแอปพลิเคชัน DLT QR Licen โดยเปิดให้ประชาชนดาวน์โหลดตั้งแต่วันที่ 15 ม.ค. 2561 รวมถึงการนำมาตรการตัดคะแนนบังคับใช้สำหรับผู้กระทำผิดกฎหมายจราจรอีกด้วย เป็นต้น.
หลังจากที่ประชุมสภานิติบัญญัติแห่งชาติ (สนช.) เห็นชอบหลักการแล้ววันที่ 17 ม.ค. ที่ผ่านมา พร้อมกับให้ตั้งคณะกรรมาธิการวิสามัญ
ใบขับขี่ดิจิทัล,พ.ร.บ.จราจรทางบก,ใบขับขี่,ยึดใบขับขี่,เอกรักษ์ ลิ้มสังกาศ,ข่าวทั่วไป